

Poštovani,

u Orahovici će se **29. lipnja 2024.. u Središnjem gradskom parku, Trg pl, Mihalovića 1, Orahovica** održati „**9. Sajam vina i kulena“** s ciljem prezentiranja domaćih proizvoda i proizvođača.

Riječ je o sajmu vina, odnosno vinogradarstva, vinarstva i voćarstva, turizma, tradicije, gastronomije, domaćih proizvoda i suvenira.

Na sajmu će osim vina i kulena, biti predstavljeni autohtoni i tradicijski ruralni proizvodi i usluge, eno i

gastronomski specijaliteti, autohtona događanja i običaji te turistička ponuda ruralnog turizma.

Bit će organizirane razne degustacije i promotivna prodaja proizvoda. U sklopu sajma održat će se ocjenjivanje vina i kulena i nagraditi najbolji proizvodi.

# Prijavnicu za sudjelovanje na kulenijadi obavezno ispuniti i poslati na e-mail: [tzgorahovica@tzgorahovica.hr](mailto:tzgorahovica@tzgorahovica.hr) ili na adresu: Turistička zajednica grada Orahovice, Trg Sv. Florijana 5, 33515 Orahovica

**KOTIZACIJE ZA NATJECANJE NEMA**

Prijavnice možete skinuti i na web stranici Grada Orahovice i TZG Orahovice: [http://www.orahovica.hr/](http://www.orahovica.hr/prijavnice-za-ocjenjivanje-vina-i-kulena) i http://www.tzgorahovica.hr

# Napomena:

**Uzorci kulena se dostavljaju na adresu Turistička zajednica grada Orahovice, Trg Sv. Florijana 5, 33515 Orahovica osobno ili poštom do 20. lipnja 2024. od 7:00 do 15:00 sati**

*Za sve informacije nazvati 099 262 0336*

Iskreno se nadamo da ćete biti zainteresirani za sudjelovanje! Lijep pozdrav!